Ixtisoslik fanlari - O’zbеkistоn rеspublikasi хalq ta’limi vazirligi jizzaх davlat pеdagоgika instituti

|
O’zbеkistоn rеspublikasi хalq ta’limi vazirligi jizzaх davlat pеdagоgika instituti
|
bet | 18/311 | Sana | 20.12.2023 | Hajmi | 4,4 Mb. | | #125403 |
Bog'liq IJTIMOIY-FALSAFA6.5.4 Ixtisoslik fanlari
Oliy ta’lim muassasasi tomonidan belgilanadigan ixtisoslik fanlari.
Ixtisoslik fanlari ro’yxati va mazmuni kadrlar buyurtmachilarining talablari va bakalavrlar tayyorlashning ushbu yo’nalishi bo’yicha fan, texnika va texnologiyaning zamonaviy yutuqlari hisobga olingan holda oliy ta’lim muassasasi tomonidan belgilanadi.
6.5.5 Malakaviy amaliyot
pedagogik amaliyot: umumiy o’rta ta’lim, o’rta maxsus kasb-hunar ta’limi muassasalarida o’tkaziladi va unda talabalar oliy ta’lim muassasasida olgan nazariy bilimlarini ilk bor hayotga tatbiq etish ko’nikmalarini hosil qiladi.
o’quv amaliyoti: adliya, huquq-targ’ibot organlari, mahalla, sog’lomlashtirish idoralari va ommaviy bolalar oromgohlarida o’tkaziladi.
6.5.6 Bitiruv malakaviy ishi
Bitiruv malakaviy ishi mavzusi ta’lim muassasasining bitiruvchilarini chiqaruvchi kafedralari tomonidan kadrlar buyurtmachilarining talablari, shuningdek zamonaviy fan, texnika, texnologiyalar yutuqlarini hisobga olgan holda belgilanadi.
Bitiruv malakaviy ishlarining mavzusi ilmiy-metodik yoki ilmiy-tadqiqot yo’nalishida bo’lishi mumkin.
Talabaga bitiruv malakaviy ish topshirig’i, odatda, u uchinchi kursni tugatgandan so’ng beriladi. Bitiruv malakaviy ish kasbiy va maxsus fanlarni talaba o’zlashtirib borgani sari to’rtinchi kurs mobaynida, shuningdek, mazkur standartda bajarish uchun ajratilgan vaqt mobaynida bajariladi.
Oliy ta’lim muassasasi ilmiy kengashi qarori asosida bitiruv malakaviy ishlarining himoyasini ixtisoslik fanlari bo’yicha davlat attestasiyasi sinoviga almashtirilishi mumkin
7 Bakalavriatning asosiy ta’lim dasturlarini o’zlashtirish bo’yicha amalga oshiriladigan sharoitlarga belgilangan talablar
7.1.1 Ta’lim dasturini ishlab chiqishda OTM asosiy ta’lim dasturining ham tarbiya, ham ta’lim sohasidagi, o’ziga xosligi, ta’lim yo’nalishi va ixtisosligi, ilmiy maktablar xususiyatlari, mehnat bozori ehtiyojlarini hisobga olgan, bosh maqsadini belgilab olishi lozim.
Oliy ta’lim muassasalari asosiy ta’lim dasturini fan, texnika, madaniyat, iqtisodiyot, texnologiyalar va ijtimoiy soha rivojlanishini hisobga olgan holda muntazam yangilab borishi kerak.
7.1.2 Bakalavriat dasturini ishlab chiqishda OTM bitiruvchilarining umummadaniy kompetensiyalarini (ijtimoiy hamkorlik, o’z-o’zini tashkil qilish va boshqarish, tizimli-faoliyatli xarakterlarini) shakllantirish imkoniyatlari belgilab olinishi kerak.
OTM o’quv jarayonining ijtimoiy-tarbiyaviy komponentini rivojlantirish ta’lim oluvchilarning jamoat tashkilotlari, sport, ijodiy klublar, talabalar jamiyatlari ishida ishtirokini rivojlantirishga ko’maklashishi lozim.
7.1.3 Ta’lim oluvchilarning kasbiy ko’nikmalarini shakllantirish va rivojlantirish maqsadida kompetentli yondashuvni amalga oshirish o’quv jarayonida mashg’ulot o’tkazishning faol va interfaol shakllarini (kompyuterli simulyasiya, ish o’yinlari, aniq vaziyatlar tahlili va sh.k.), dunyo pedagogik amaliyotida qo’llaniladigan zamonaviy ta’lim texnologiyalar, o’qitishning strategiyalari, metodlari va usullarini auditoriyadan tashqari ishlar bilan birgalikda ko’zda tutishi lozim.
Faol va interfaol shakllarda o’tkaziladigan mashg’ulotlarning yalpi ulushi dasturning asosiy maqsadi, ta’lim oluvchilar kontingentining o’ziga xosligi, aniq fanlar mazmuni bilan belgilanadi. Talabalarning tegishli guruhlari uchun leksiya mashg’ulotlari auditoriya mashg’ulotlarining 50%idan oshmasligi lozim.
7.1.4 Ta’lim oluvchilarning o’quv yuklamasi, jumladan, asosiy ta’lim dasturini va OTM tomonidan ta’lim dasturiga qo’shimcha tarzda kiritiladigan fanlarni o’zlashtirish bo’yicha auditorii va auditoriyadan tashqari (mustaqil) o’quv ishlarining barcha turlarining maksimal hajmi haftasiga 54 akademik soatdan oshmasligi lozim.
7.1.5 OTM ta’lim oluvchilarga o’z ta’lim dasturini uchun, jumladan, yakka tartibdagi ta’lim dasturlarini shakllantirishda ishtirok etish uchun real imkoniyatlarni ta’minlashi lozim.
7.1.6 OTM ta’lim oluvchilarni ularning ta’lim dasturini shakllantirishdagi huquq va majburiyatlari bilan tanishtirishi, ta’lim oluvchilar tomonidan tanlangan fanlar (modullar, kurslar) ular uchun majburiy bo’lishini tushuntirishi lozim.
7.1.7 OTM bakalavriati dasturi ta’lim oluvchilarda fizika, informatika va ta’limda axborot texnologiyalari hamda amaliy chet tili sohasidagi ko’nikma va malakalarni shakllantiradigan fanlar (modullar) bo’yicha laboratoriya praktikumlari va yoki amaliy mashg’ulotlarni o’z ichiga olishi kerak.
|
| |